
ОТНОСНО: Инвестиционно предложение (ИП) „Изграждане на фотоволтаична инсталация за производство на електроенергия с мощност 40 kW и система за съхраняване на електроенергия с капацитет 156 kWh“ в ПИ №73345.179.20, землище с. Трънчовица, община Левски, област Плевен



УВАЖАЕМИ ГОСПОДИН ТОНЕВ,

Във връзка с Ваше уведомление с вх. №АО-1313/10.03.2026 г. на РИОСВ-Плевен за ИП „Изграждане на фотоволтаична инсталация за производство на електроенергия с мощност 40 kW и система за съхраняване на електроенергия с капацитет 156 kWh“ в ПИ №73345.179.20, землище с. Трънчовица, община Левски, област Плевен, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., с вс. изм. и доп.), Ви уведомявам следното:
ИП „Изграждане на фотоволтаична инсталация за производство на електроенергия с мощност 40 kW и система за съхраняване на електроенергия с капацитет 156 kWh“ в ПИ №73345.179.20, землище с. Трънчовица, община Левски, област Плевен, попада в обхвата на чл. 2, ал. 2 от Наредбата за ОС.

1. ИП предвижда изграждане на фотоволтаична инсталация за производство на електроенергия, за собствени нужди, с мощност 40 kW, със система за съхраняване на електроенергия с капацитет 156 kWh, в ПИ №73345.179.20, землище с. Трънчовица, общ. Левски, обл. Плевен. Ще се изгради островна инсталация от 94 броя панели по 425 Wp, които ще бъдат поставени върху покривните площи на съществуваща сграда в имота, както и система за съхранение на електроенергия – 13 броя батерии. Фотоволтаичните панели ще се монтират върху южния скат на сградата, директно върху покривната LT ламарина, с помощта на монтажни алуминиеви профили и закрепващи скоби. 
Системата за съхранение представлява модулно оборудване, което ще се монтира по металната конструкция за монтаж на модулите. Предвижда се монтиране на общо 1 блок от по 13 модула за съхранение на ел. енергия, групирани в 3 колони по 3 модула и една колона по 4 модула. 
ИП не е свързано с промяна на начина на трайно ползване и/или на предназначението на имота. Не се предвижда промяна на техническата и пътната инфраструктура, не се очаква образуване на производствени и битови отпадъчни води във връзка с реализацията на ИП. 
Генерираните отпадъци вследствие на реализираните строително-монтажни дейности по ИП и експлоатацията на съоръжението, ще се предават за последващо оползотворяване на лица, притежаващи разрешение или регистрационни документи, издадени по реда на чл. 35 от Закона за управление на отпадъците.

ПИ №73345.179.20, землище с. Трънчовица, община Левски, област Плевен, местност „ВЪРХА“ е с площ 1895 кв. м, начин на трайно ползване „За база за селскостопанска или горскостопанска техника“, трайно предназначение на територията „Земеделска“, съгласно Кадастрално-административната информационна система на Агенцията по геодезия картография и кадастър.

2. ИП не попада в границите на защитена територия по смисъла на Закона за защитените територии (ЗЗТ).

3. ИП попада в границите на защитена зона (ЗЗ) от мрежата „Натура 2000“, а именно:
- BG0000239 “Обнова – Караман дол”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-327/31.03.2021 г. на МОСВ (ДВ бр.53/25.06.2021 г.).

4. Реализацията на ИП е допустима спрямо режима на ЗЗ, определен със заповедта за обявяването ù.

5. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО) и оценка на въздействието върху околната среда (ОВОС).

С оглед гореизложеното, отчитайки местоположението (в границите на защитена зона от мрежата „Натура 2000“, върху покрив на съществуваща сграда) и характера („Изграждане на фотоволтаична инсталация за производство на електроенергия с мощност 40 kW и система за съхраняване на електроенергия с капацитет 156 kWh“ в ПИ №73345.179.20, землище с. Трънчовица, община Левски, област Плевен) на заявеното ИП, при реализацията му няма вероятност от отрицателно въздействие върху защитена зона BG0000239 “Обнова – Караман дол”, по отношение на:
· Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000239 “Обнова – Караман дол”;
· Трансформация на местообитания на видове, безпокойство или прогонване на видове, предмет на опазване;
· Нарушаване целостта и целите на опазване на защитените зони;
· Нарушаване кохерентността между съседни защитени зони;
· Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в ЗЗ BG0000239 “Обнова – Караман дол”.

В тази връзка и на основание чл.2, ал.2 от Наредбата за ОС Ви уведомявам, че за така заявеното ИП, преценката на компетентния орган е, че не е необходимо провеждане на процедура по реда на Глава втора от Наредбата за ОС.



Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на инвестиционното предложение или на някои от обстоятелствата, при които е издадено настоящото писмо, възложителят е длъжен да уведоми незабавно компетентния орган за промените.






С уважение, 

гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

